Νιούχαμ

Το Νιούχαμ (αγγλ.: Newham) είναι Δήμος του Λονδίνου ο οποίος αποτελείται από τις πόλεις του Γουέστ Χαμ και του Ιστ Χαμ στο Ανατολικό Λονδίνο. Βρίσκεται 8 χιλιόμετρα ανατολικά της Πόλης του Λονδίνου και κατά το μεγαλύτερό του μέρος βόρεια του ποταμού Τάμεση. Σύμφωνα με εκτιμήσεις που έγιναν το 2006 το Νιούχαμ είναι μία από τις πυκνότερες σε εθνικά μειονοτικούς πληθυσμούς περιοχές του Ηνωμένου Βασιλείου. Υπάγεται στον πρωτοβάθμιο Ο.Τ.Α. Δημοτικού Συμβουλίου Λονδίνου του Νιούχαμ, ο οποίος είναι ο δεύτερος φτωχότερος στη χώρα.

 Ο δήμος συγκροτήθηκε με τη συγχώνευση των πρώην ανηκόντων στο Έσσεξ κομητειακών δήμων του Ἰστ Χαμ και του Γουέστ Χαμ με τη δημιουργία του Μείζονος Λονδίνου την 1η Απριλίου 1965. Στον νεοσύστατο δήμο προστέθηκαν το Νορθ Γούλιτς, νότια του Τάμεση και μια μικρή περιοχή δυτικά του ποταμού Ρόουντινγκ. Η λέξη Νιούχαμ αποτελεί νεολογισμό ο οποίος εφευρέθηκε για την ονομασία του νέου δήμου. Σε αντίθεση με τις περισσότερες περιοχές της Αγγλίας όπου οι δήμαρχοι είναι διορισμένοι, ο δήμαρχος του Νιούχαμ είναι εκλεγμένος από τους πολίτες. Από το 2002 ως το 2009 ο θεσμός του (συμβολικού) δημάρχου (ο οποίος ασκεί κυρίως συμβολικά και τελετουργικά κι ελάχιστα έως καθόλου εκτελεστικά καθήκοντα) αντικαταστάθηκε προσωρινά από αυτόν του αντιπροσώπου των πολιτών, τα καθήκοντα του οποίου ασκούσε μέλος του Συμβουλίου. Έκτοτε το αξίωμα του (συμβολικού δημάρχου) έχει αποκατασταθεί.Δημογραφικά ο δήμος λογίζεται μέρος του Εσωτερικού Λονδίνου αλλά χρηματοδοτείται σαν μέρος του Μείζονος Λονδίνου. Η αναντιστοιχία έγκειται στο γεγονός ότι το Νιούχαμ δεν συνιστούσε μέρος της Κομητεία του Λονδίνου από τότε που αυτή συστάθηκε το 1889 μέχρι το 1965. Εντούτοις, μεγάλο μέρος του δήμου ιστορικά αποτελεί μέρος της δομημένης έκτασης του Λονδίνου και μάλιστα μία από της πλέον στερημένες περιοχές του. Επί του παρόντος το συμβούλιο προσπαθεί ενεργά να πετύχει την ένταξη του Νιούχαμ στο Εσωτερικό Λονδίνο προκειμένου να αυξηθεί η επιχορήγηση που δέχεται από το κράτος κατά 60 εκατομμύρια λίρες.Στις Δημοτικές Εκλογές της 6ης Μαΐου 2006 το Εργατικό κόμμα κατέλαβε και τις 60 έδρες του Συμβουλίου. Εκτελεστικός δήμαρχος επανεξελέγει ο Σερ Ρόμπιν Γουέιλς με το 68% των ψήφων πρώτης προτίμησης. Σύμφωνα με την απογραφή του 2001, το Νιούχαμ έχει το μεγαλύτερο ποσοστό νεαρού πληθυσμού και το δεύτερο μεγαλύτερο ποσοστό Μουσουλμάνων στη Βρετανία. Αναλύοντας τα αποτελέσματα της απογραφής του 2001 χρησιμοποιώντας το Δείκτη Ποικιλότητας Simpson, το Νιούχαμ αναδυκνύεται ο πλέον πολυπολιτισμικός δήμος στην Αγγλία και την Ουαλία με εννέα διαμερίσματα στα πρώτα δεκαπέντε. Αν συμπεριληφθούν και οι δεκαέξι εθνοτικές κατηγορίες του απογραφικού δελτίου, ώστε να ληφθούν υπόψη τόσο οι Λευκοί Ιρλανδοί όσο και οι Λοιποί Λευκοί, ο δήμος έρχεται δεύτερος στον πίνακα πολυπολιτισμικότητας με έξι διαμερίσματα στα πρώτα δεκαπέντε. Οι μεγαλύτερες εθνοτικές ομάδες είναι οι Λευκοί και οι Ασιάτες. Σύμφωνα με υπολογισμούς της Εθνικής Στατιστικής Υπηρεσίας του Η.Β. το 2006 περισσότερο από το 39% του πληθυσμού είναι Λευκοί, εκ των οποίων 32,6% είναι Βρετανοί και 1,1% Ιρλανδοί, με ένα 5% άλλων Λευκών καταβολών. Περίπου το 38% είναι Ασιάτες, εκ των οποίων 13,9% Πακιστανοί, 10,2% Ινδοί, 7% Μπανγκλαντεσιανοί και 5,1% λοιποί. Το 20% περίπου του πληθυσμού είναι Μαύροι, εκ των οποίων 12,4% είναι Αφρικανοί, 6,5% από την Καραϊβική και 1,1% λοιποί. Επιπλέον 1,6% είναι Κινέζοι και 2,6% λοιποί.Το Νιούχαμ έχει το μεγαλύτερο ποσοστό γεννήσεων στη χώρα με 2,87 γεννήσεις έναντι των 1,95 μέσου όρου. Η Διεύθυνση Εκπαίδευσης του Δήμου είναι υπεύθυνη για την παροχή πρωτοβάθμιας και δευτεροβάθμιας Εκπαίδευσης στην περιοχή. Ο Δήμος επίσης λειτουργεί κολέγιο Εκπαίδευσης ενηλίκων, το Ντέμπντεν Χάους, στο Λούτον του Έσσεξ. Το δημοτικό σχολείο Έσσεξ, στην Σέρινταν Ρόουντ, με 900 μαθητές, είναι ένα από τα μεγαλύτερα στο Λονδίνο. Το Πανεπιστήμιο του Ανατολικού Λονδίνου έχει δύο πανεπιστημιοπόλεις στο Νιούχαμ: μία στο Στράντφορντ και μία στις παλιές Αποβάθρες του Άλμπερτ. Στο Στράντφορντ εδρεύει και η σύμπραξη του Πανεπιστημίου του Ανατολικού Λονδίνου με το Μπέρμπεγκ του Πανεπιστημίου του Λονδίνου με στόχο την αύξηση των συμμετοχών στην Εκπαίδευση ενηλίκων. Το εργοστασιακό συγκρότημα Θρι Μιλζ στην ανατολική όχθη του ποταμού Λι. Τόπος εμπορικών συνδιαλλαγών για χίλια σχεδόν χρόνια, από το 1776 φιλοξενεί το Xάουζ Μιλ, το μεγαλύτερο 'παλιρροιακό εργοστάσιο' στην Βρετανία. Αναπαλαιωμένο πλέον με αρκετές από τις πρώτες του μηχανές (Ιστοσελίδα). Η λαϊκή αγορά Κουίνζ Ρόουντ Μάρκετ, μία από τις παλαιότερες και πλέον ζωντανές του είδους στο Λονδίνο (en:Queens Road Market). Το Νιούχαμ είναι ένας από τους έξι Δήμους οι οποίοι φιλοξένησαν τους Θερινούς Ολυμπιακούς Αγώνες του 2012. Σαν αποτέλεσμα, εκτεταμένες εργασίες συνεχίζονται στο Δήμο, ιδιαίτερα στο βόρειο τμήμα του, οι οποίες αναμένεται να τελειώσουν το 2016. Η Γουέστ Χαμ Γιουνάιτεντ έχει την έδρα της, το Μπόλιν Γκράουντ, στην περιοχή Άπτον Παρκτου Νιούχαμ. Οι Κλάπτον και Λάντον APSA, ερασιτεχνικές ποδοσφαιρικές ομάδες, εδρεύουν στην περιοχή Φόρεστ Γκέιτ. Άπτον Άπτον Παρκ Γουέστ Χαμ Γουόλεντ Ίστ Χαμ Κάνινγκ Τάουν Κάστομ Χάουζ Λιτλ Ίλφορντ Μάνορ Παρκ Μέριλαντ Μιλ Μιντζ Μπέκτον Νορθ Γούλιτς Πλάσετ Πλάστοου Σάιπρους Σίλβερτάουν Στράντφορντ Στράντφορντ Μαρς Στράντφορντ Νιού Τάουν Τεμπλ Μιλζ Φόρεστ Γκέιτ Η τοπική εφημερίδα είναι η Νιούχαμ Ρικόρντερ, την οποία εκδίδει ο Κόλιν Γκρέιντζερ. Ιστότοπος του Δήμου του Νιούχαμ Eπίσημη ιστοσελίδα του Εκτελεστικού Δημάρχου Αρχειοθετήθηκε 2012-06-06 στο Wayback Machine. Tο έντυπο των Σπουδών του Ανατολικού Λονδίνου, από το Πανεπιστήμιο του Αν. Λονδίνου